Gipuskoa provincija
Gipuskoa provincija (bask. Gipuzkoa, isp. Guipúzcoa; pranc. Guipuscoa) – viena iš Ispanijos provincijų esanti Baskijos autonominėje srityje. Administracinis centras – San Sebastianas. Gipuskoa provincija šiaurės rytuose ribojasi su Atlanto Pirėnais (Prancūzijos departamentu), rytuose su Navara, vakaruose su Biskajos provincija, pietvakariuose su Alavos provincija, šiaurėje provincijos krantus skalauja Biskajos įlanka. Pakrantės ilgis – 66 km. Provincijos plotas – 1 909 km². Tai mažiausia Ispanijos provincija. Sudaryta iš 89-ių savivaldybių. 2012 m. duomenimis, provincijoje gyveno 714 360 gyventojų. Daugiau nei pusė iš jų gyveno San Sebastiano metropolito teritorijoje.